দারুচিনির জলের গুণাগুণ জানলে অবাক হবেন

ওজন কমাতে আমরা অনেকেই নানা পথ অবলম্বন করি। তবে প্রতিদিনের ব্যায়াম ও দারুচিনির জল শরীর থেকে ক্ষতিকারক টক্সিন বের করে দেবে। ফলে বাড়বে হজমশক্তি। যা শরীরের মেটাবলিজম বাড়াতে সাহায্য করবে। সঙ্গে পরিষ্কার রাখবে পেট। দেখুন কীভাবে উপকার করবে দারুচিনির জল।

দারুচিনির জল পান করলে খিদে থাকে নিয়ন্ত্রণে। পেট ভরা থাকার অনুভূতি আসে। ফলে জাঙ্কফুড খাওয়ার ইচ্ছেও কমে যায়। রক্তে শর্করার ভারসাম্য বজায় রাখে। হজমের সমস্যাতেও দারুচিনির জল ম্যাজিকের মতো কাজ করবে। পেটের সমস্যা থেকে মুক্তি ও সঙ্গে এটি কোষ্ঠকাঠিন্যের সমস্যাও কমায়। দারুচিনির জল বানাতে লাগবে, ১ চা চামচ দারুচিনি গুঁড়ো, ২ চা চামচ মধু, ১ কাপ (২৩৭ মিলি লিটার) জল, ১ চা চামচ লেবুর রস।

আরও পড়ুন: অম্বল সারান এই ঘরোয়া টোটকায়

কীভাবে বানাবেন দারুচিনি জল?

একটি গ্লাসে দারুচিনি গুঁড়ো দিয়ে তাতে ফুটন্ত জল ঢেলে দিন। তারপর গ্লাসে ঢাকনা দিয়ে ঢেকে রেখে দিন। জল কিছুটা ঠান্ডা হলে তাতে যোগ করুন মধু ও লেবুর রস। মনে রাখবেন ফুটন্ত গরম জলে কখনোই মধু মেশাবেন না। এতে মধুর সব গুণ নষ্ট হয়ে যাবে। এবার তৈরি করা এই জলের অর্ধেকটা রাতে ঘুমোনোর আগে পান করুন। বাকি অর্ধেকটা রেখে দিন ফ্রিজে। পরেরদিন সকালে বাকিটা খালি পেটে ফের পান করুন। সকালে এটিকে ফের গরম না করলেও চলবে। শুধু ঘরোয়া তাপমাত্রায় এলে তবেই পান করবেন। এই পদ্ধতিতে আপনার পিটার সমস্যা দূর হবে সঙ্গে আপনার ওজনও কমবে। তবে অবশ্যই প্রতিদিন সকালে ব্যায়াম করুন।

আরও অন্য খবর দেখুন